Soovitus: NÕUKOGU OTSUS, millega kiidetakse heaks ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia vabariigi vahelise stabiliseerimis- ja assotsieerimislepingu protokolli (millega võetakse arvesse Horvaatia Vabariigi ühinemist Euroopa Liiduga) sõlmimine komisjoni poolt Euroopa Aatomienergiaühenduse nimel /* COM/2013/0778 final */





SELETUSKIRI 24. septembril 2012 volitas nõukogu komisjoni alustama Euroopa Liidu ja selle liikmesriikide ning Horvaatia Vabariigi nimel läbirääkimisi endise Jugoslaavia Makedoonia vabariigiga, et sõlmida ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia vabariigi vahelise stabiliseerimis- ja assotsieerimislepingu protokoll, millega võetakse arvesse Horvaatia Vabariigi ühinemist Euroopa Liiduga. Kõnealused läbirääkimised algasid 18. detsembril 2012 pärast endise Jugoslaavia Makedoonia vabariigiga selles küsimuses peetud tehnilisi konsultatsioone. Läbirääkimiste täiendavad voorud toimusid 25. jaanuaril ja 10. aprillil 2013. Endise Jugoslaavia Makedoonia vabariigi valitsus kinnitas oma nõusolekut protokolliga 25. oktoobril 2013. Protokolli on ajakohastatud, et kajastada ELi 2013. aasta tollitariife ja tollimaksude järkjärgulist kaotamist stabiliseerimis- ja assotsieerimislepingu alusel. Protokolli tekst on lisatud käesolevale otsusele. Komisjon teeb ettepaneku, et nõukogu teeks otsuse Euroopa Liidu nimel protokolli allakirjutamise ja ajutise kohaldamise kohta ning sõlmiks protokolli Euroopa Liidu ja selle liikmesriikide nimel. Euroopa Aatomienergiaühendus (EURATOM) on samuti stabiliseerimis- ja assotsieerimislepingu osaline. Protokolli sõlmimiseks Euroopa Aatomienergiaühenduse nimel teeb komisjon ettepaneku, et nõukogu annaks EURATOMi asutamislepingu artikli 101 teise lõigu alusel selleks oma heakskiidu. Vastavalt EURATOMi asutamislepingu artiklile 101 võtab lepingu allakirjutamise otsuse vastu komisjon, lepingu sõlmimise otsuse aga võtab vastu komisjon nõukogu heakskiidul. Seepärast on vaja võtta vastu eraldi otsused protokolli allakirjutamise ja protokolli sõlmimise kohta ELi ja EURATOMi poolt. Selleks et Euroopa Aatomienergiaühenduse nimel protokoll sõlmida, teeb komisjon ettepaneku, et nõukogu: – annaks EURATOMi asutamislepingu artikli 101 teise lõigu alusel oma heakskiidu. Soovitus: NÕUKOGU OTSUS, millega kiidetakse heaks ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia vabariigi vahelise stabiliseerimis- ja assotsieerimislepingu protokolli (millega võetakse arvesse Horvaatia Vabariigi ühinemist Euroopa Liiduga) sõlmimine komisjoni poolt Euroopa Aatomienergiaühenduse nimel EUROOPA LIIDU NÕUKOGU, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, võttes arvesse komisjoni soovitust ning arvestades järgmist: (1) 24. septembril 2012 volitas nõukogu komisjoni alustama läbirääkimisi endise Jugoslaavia Makedoonia vabariigiga, et sõlmida ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia vabariigi vahelise stabiliseerimis- ja assotsieerimislepingu protokoll, millega võetakse arvesse Horvaatia Vabariigi ühinemist Euroopa Liiduga. (2) Kõnealused läbirääkimised on edukalt lõpule viidud. (3) Protokolli sõlmimine komisjoni poolt tuleks heaks kiita seoses Euroopa Aatomienergiaühenduse pädevusse kuuluvate küsimustega. (4) Protokolli allakirjutamine ja sõlmimine toimub eraldi menetluse korras seoses Euroopa Liidu pädevusse kuuluvate küsimustega, ON TEINUD JÄRGMISE OTSUSE: Ainus artikkel Käesolevaga kiidetakse heaks ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia vabariigi vahelise stabiliseerimis- ja assotsieerimislepingu protokolli (millega võetakse arvesse Horvaatia Vabariigi ühinemist Euroopa Liiduga; edaspidi „protokoll”) sõlmimine komisjoni poolt Euroopa Aatomienergiaühenduse nimel. Protokolli tekst on lisatud nõukogu otsusele ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia vabariigi vahelise stabiliseerimis- ja assotsieerimislepingu protokolli (millega võetakse arvesse Horvaatia Vabariigi ühinemist Euroopa Liiduga) allakirjutamise ja ajutise kohaldamise kohta. Brüssel, Nõukogu nimel eesistuja